**NOTĂ INFORMATIVĂ**

la proiectul de Hotărâre de Guvern

*Cu privire la aprobarea listelor studenților din instituțiile de învățământ superior şi elevilor din instituțiile de învățământ profesional tehnic postsecundar cărora li se acordă* ***burse de merit*** *în anul de studii 2023-2024*

|  |
| --- |
| * + - 1. ***Denumirea autorului şi, după caz, a participanților la elaborarea proiectului***
 |
| În scopul susținerii performanțelor academice ale tinerilor, implicării acestora în soluționarea problemelor social-economice ale statului, Ministerul Educației și Cercetării a elaborat şi propune spre examinare proiectul de Hotărâre de Guvern *Cu privire la aprobarea listelor studenților din instituțiile de învățământ superior şi elevilor din instituțiile de învățământ profesional tehnic postsecundar cărora li se acordă* ***burse de merit*** *în anul de studii 2023-2024.*  |
| ***2. Condițiile ce au impus elaborarea proiectului de act normativ şi finalitățile urmărite*** |
| În corespundere cu *Regulamentul cu privire la modul şi condițiile de acordare a burselor pentru studenții ciclul I, ciclul II, studii integrate, învățământ medical şi farmaceutic din instituțiile de învățământ superior, elevii din instituțiile de învățământ profesional tehnic postsecundar şi postsecundar nonterţiar şi profesional tehnic secundar, persoanele care studiază în învățământul postuniversitar*, aprobat prin **Hotărârea Guvernului nr. 1009 din 01.09.2006,** în învățământul superior şi profesional tehnic postsecundar și postsecundar nonterţiar, la învățământul cu frecvență, se acordă următoarele tipuri de burse de merit, finanțate din bugetul de stat, **majorate,** în urma indexării**, prin Hotărârea de Guvern nr. 69/2023:*** **Bursa Republicii** - **12 burse** pentru studenții ciclului I, ciclului II, studii integrate, învățământ medical şi farmaceutic din instituțiile de învățământ superior (**2030 lei**);
* **Bursa Guvernului** - **30 burse** pentru studenții ciclului I, ciclului II, studii integrate, învățământ medical şi farmaceutic din instituțiile de învățământ superior (**1690 lei**);
* **Bursa "Gaudeamus**" - **20 burse** pentru elevii din instituțiile de învățământ profesional tehnic postsecundar **(1230 lei**).

Listele candidaților la bursele de merit au fost aprobate în cadrul senatelor instituțiilor de învățământ superior şi consiliilor profesorale ale instituțiilor de învățământ profesional tehnic postsecundar.Proiectul respectiv se înscrie în politica promovată de Ministerul Educației și Cercetării pentru fortificarea sistemului învățământului superior în direcția înscrierii acestuia în spațiul european al învățământului superior, precum şi pentru asigurarea creșterii atractivității şi competitivității naționale/internaționale a instituțiilor de învățământ superior și profesional tehnic postsecundar din țară, prin susținerea performanței și meritocrației.Se propune punerea în aplicare a prezentului proiect la data publicării în Monitorul Oficial al Republicii Moldova, deoarece în baza pct. 18 din *Regulamentul cu privire la (…) burse…,* **aprobat prin Hotărârea Guvernului nr. 1009/2006** ”… *Bursele  finanțate din bugetul de stat se achită (…) lunar, cu excepția vacanței de vară…*”, iar pentru anul 2023-2024, studenții/elevii urmează să beneficieze de burse începând cu luna septembrie. |
| ***3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene*** |
| Prezentul proiect de Hotărâre nu contravine legislației Uniunii Europene. |
| ***4. Principalele prevederi ale proiectului şi evidențierea elementelor noi*** |
| La bursele de merit au candidat studenții ciclului I, ciclului II, studii integrate, învățământ medical şi farmaceutic şi elevii care au obținut în anul precedent de studii o medie a notelor la sesiunea de vară nu mai mică de **9 puncte** în profilurile /domeniile de studiu tehnic, agrar, economic, medical, militar, drept şi real (matematică, informatică, fizică, chimie, biologie) şi nu mai mică de **9,5 puncte** în alte profiluri /domenii de studiu. Astfel, pentru bursele de merit în anul academic 2023-2024, au fost depuse **67 dosare**, iar pentru Bursa „Gaudeamus” – **13 de dosare**. Candidații respectivi au fost selectați de către *Comisiile specializate, responsabile de examinarea dosarelor studenților*, aprobate prin **Ordinul nr. 836 din 10.07.2023 (pentru învățământul superior) și Ordinul nr. 721 din 22.06.2022 (pentru învățământul profesional tehnic)**, în baza **anumitor criterii**, inclusiv: media notelor; activitățile educaționale, culturale, sportive; Curriculum Vitae; activitatea științifică; publicațiile; voluntariat; scrisorile de recomandare.Toți studenții/elevii nominalizați au demonstrat prin actele respective participarea la activități de cercetare științifică, conferințe, concursuri, olimpiade naționale / internaționale. Numărul de burse oferite instituțiilor de învățământ superior a fost corelat cu numărul total de studenți de la ciclurile I și II, învățământ cu frecvență, din fiecare universitate.  |
| ***5. Fundamentarea economico-financiară*** |
| Mijloacele financiare sunt prevăzute anual prin Legea bugetului de stat și se încadrează în limitele alocațiilor bugetare aprobate în acest scop. |
| ***6. Modul de încorporare a actului în cadrul normativ în vigoare*** |
| Proiectul se încorporează în sistemul actelor normative și nu necesita abrogarea unor acte normative.  |
| ***7. Avizarea şi consultarea publică a proiectului*** |
| Conform prevederilor Legii 239/2008 privind transparența în procesul decizional și ale Legii nr. 100/2017 cu privire la actele normative, anunțul privind inițiativa de elaborare a actului normativ menționat a fost plasat pe pagina web a Ministerului Educației și Cercetării în rubrica: *Transparența decizională/*[*Anunțuri privind inițierea elaborării deciziilor*](https://mec.gov.md/ro/content/anunturi-privind-initierea-elaborarii-deciziilor)*:* [*https://particip.gov.md/ro/document/stages/anunt-privind-elaborarea-proiectului-hotararii-guvernului-cu-privire-la-aprobarea-listelor-studentilor-din-institutiile-de-invatamant-superior-si-elevilor-din-institutiile-de-invatamant-profesional-tehnic-postsecundar-carora-li-se-acorda-burse-de-merit-in-anul-de-studii-2023-2024-este-elaborat-de-catre-ministerul-educatiei-si-cercetarii/10797*](https://particip.gov.md/ro/document/stages/anunt-privind-elaborarea-proiectului-hotararii-guvernului-cu-privire-la-aprobarea-listelor-studentilor-din-institutiile-de-invatamant-superior-si-elevilor-din-institutiile-de-invatamant-profesional-tehnic-postsecundar-carora-li-se-acorda-burse-de-merit-in-anul-de-studii-2023-2024-este-elaborat-de-catre-ministerul-educatiei-si-cercetarii/10797)*.*Pentru consultări publice proiectul urmează a fi plasat pe pagina web a Ministerului Educației și Cercetării în rubrica: *Transparența decizională.* |
| ***8. Constatările expertizei anticorupție*** |
| Proiectul va fi supus expertizei anticorupție. |
| ***9. Constatările expertizei de compatibilitate*** |
| Proiectul nu necesită efectuarea expertizei de compatibilitate dat fiind faptul că nu prezintă relevanța UE |
| ***10. Constatările expertizei juridice*** |
| Proiectul va fi supus expertizei juridice. |
| ***11. Constatările altor expertize*** |
| Proiectul nu necesită a fi supus altor expertize. |

**Ministru** **Dan PERCIUN**

Arcadii Andronic, tel: 022-232464

arcadii.andronic@mecc.gov.md